17 ansøgerne har ikke været nok til at finde en ny forstander. En enig bestyrelse har valgt at genopslå stillingen.

Nordjyllands Idrætshøjskole vil højst sandsynligt stå uden forstander per 1. april, oplyser Nordjyske.dk. Da stopper den nuværende forstander Troels Rasmussen, og det bliver svært at finde en afløser inden da. Bestyrelsesformand Jens Arne Hedegaard gætter på at højskolen vil mangle en forstander i to til tre måneder, mendet bekymrer ham ikke. Den næste ansøgningsfrist bliver ved udgangen af marts, og bestyrelsen skal på et møde 10. marts tage stilling til, hvordan de håndterer en eventuel periode uden forstander.